Document ID: 32009R0586

UREDBA KOMISIJE (ES) št. 586/2009
z dne 6. julija 2009
o spremembi Uredbe (ES) št. 1043/2005 glede obdobja veljavnosti nekaterih potrdil o nadomestilu
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 3448/93 z dne 6. decembra 1993 o trgovinskih režimih za nekatero blago, pridobljeno s predelavo kmetijskih proizvodov (1), in zlasti prvega pododstavka člena 8(3) Uredbe,
ob upoštevanju naslednjega:
(1)
Uredba Komisije (ES) št. 1043/2005 z dne 30. junija 2005 o izvajanju Uredbe Sveta (ES) št. 3448/93 glede sistema dodeljevanja izvoznih nadomestil za nekatere kmetijske proizvode, izvožene kot blago, ki ni zajeto v Prilogi I k Pogodbi, in meril za določanje višine teh nadomestil (2) določa, da so potrdila o nadomestilu, za katere se je zaprosilo v skladu s točko (a) člena 33 ali členom 38a najpozneje 7. novembra, veljavna do zadnjega dne desetega meseca po mesecu, v katerem je bil vložen zahtevek za izdajo potrdila.
(2)
Desetmesečno obdobje veljavnosti za potrdila, za katera se je zaprosilo pred 7. novembrom, je bilo sprejeto za lažje delovanje sistema nadomestil zaradi predvidene začasne ustavitve izvoznih nadomestil za sladkor po reformi skupne ureditve trga za sladkor. Določbo o desetmesečnem obdobju veljavnosti je zato treba uporabljati le za proračunsko obdobje 2009 in za nadomestila, za katera se je zaprosilo najpozneje 7. novembra 2008. Navedena določba ni več potrebna in jo je zato treba črtati.
(3)
Ker se Uredba Komisije (ES) št. 585/2009 z dne 6. julija 2009 o določitvi izrednih ukrepov v zvezi s potrdili o nadomestilu za odobritev izvoznih nadomestil za nekatere kmetijske proizvode, izvožene kot blago, ki ni zajeto v Prilogi I k Pogodbi (3), uporablja le za potrdila o nadomestilu, za katera se je v skladu s točko (a) člena 33 ali členom 38a Uredbe (ES) št. 1043/2005 zaprosilo med 8. julijem in 7. novembrom 2008, je treba podrobno navesti, da se spremembe, uvedene s to uredbo, ne uporabljajo za Uredbo (ES) št. 585/2009.
(4)
Zato je treba Uredbo (ES) št. 1043/2005 ustrezno spremeniti.
(5)
Ukrepi, predvideni s to uredbo, so v skladu z mnenjem Upravljalnega odbora za horizontalna vprašanja glede trgovine s predelanimi kmetijskimi proizvodi, ki niso navedeni v Prilogi I k Pogodbi -
SPREJELA NASLEDNJO UREDBO:
Člen 1
Člen 39(2) Uredbe (ES) št. 1043/2005 se spremeni:
1.
Prvi pododstavek se nadomesti z naslednjim:
„Ob upoštevanju drugega pododstavka je potrdilo o nadomestilu veljavno do zadnjega dne petega meseca po mesecu, v katerem je bil vložen zahtevek za izdajo potrdila, ali do zadnjega dne proračunskega obdobja, če to nastopi prej.“
2.
Drugi pododstavek se črta.
Člen 2
Obdobje veljavnosti, določeno v Uredbi (ES) št. 585/2009, se uporablja za potrdila o nadomestilu, za katera se je v skladu s točko (a) člena 33 ali členom 38a Uredbe (ES) št. 1043/2005 zaprosilo med 8. julijem in 7. novembrom 2008.
Člen 3
Ta uredba začne veljati na dan objave v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 6. julija 2009

Labels: 3
17
6